stanford-oval/wikipedia huggingface dataset:
Savirakentaminen
Aiheesta muualla

Kuvia tai muita tiedostoja aiheesta Savirakentaminen Wikimedia Commonsissa
Saviyhdistys ry
Rakentaminen ja kestävä kehitys
| --- | --- |
Yhdyskuntasuunnittelu:   ympäristövaikutusten arviointi  ekokylä  yhteisökylä 
Suunnitteluperiaatteet:   ekorakentaminen  aurinkoarkkitehtuuri  matalaenergiatalo  passiivitalo  nollaenergiatalo  plusenergiatalo 
Lämmitys:   aurinkolämmitys  kaukolämpö  lämpöpumppu  maalämpö  puupelletti  takka 
Talotekniikka:   ilmanvaihtokone  aurinkokenno  energiansäästölamppu 
Rakennustekniikka:   rakennuksen vaippa  lämmöneriste  ilmansulku  ikkuna 
Perinnerakentaminen:   hirsirakentaminen  olkipaalirakentaminen  savirakentaminen  turpasmökki  terva  keittomaali 
Organisaatiot:   ympäristöhallinto  Ympäristöministeriö  Ympäristökeskus  Motiva
San Diegon osavaltionyliopisto

| San Diegon osavaltionyliopisto> San Diego State University |
| --- | --- |

Motto:  Minds that move the world
Perustettu:  1897
Tyyppi:  julkinen
Henkilökunta:  1 684
Opiskelijoita:  34 500
Sijainti:  San Diego, Kalifornia  Yhdysvallat
Sivusto:  http://www.sdsu.edu/
San Diegon osavaltionyliopisto (San Diego State University, lyh. SDSU) on osavaltiollinen yliopisto kalifornialaisessa San Diegon kaupungissa, Yhdysvalloissa. Se on osa Kalifornian osavaltionyliopisto -järjestelmää ja San Diegon suurin sekä vanhin yliopisto. Se perustettiin vuonna 1897 nimellä San Diego Normal School. Yliopistossa opiskelee noin 34 500 opiskelijaa.
Yksi yliopiston rakennuksista
Aiheesta muualla

Kuvia tai muita tiedostoja aiheesta San Diegon osavaltionyliopisto Wikimedia Commonsissa
San Diegon osavaltionyliopiston viralliset Internet-sivut
Robert E. Lee

| Robert Edward Lee |
| --- | --- |

Henkilötiedot
Syntynyt: 19. tammikuuta 1807 Westmorelandin piirikunta, Virginia, Yhdysvallat
Kuollut: 12. lokakuuta 1870 (63 vuotta) Lexington, Virginia, Yhdysvallat
Kansalaisuus:   Yhdysvallat
Sotilashenkilö
Palvelusmaa(t):   Yhdysvallat  Konfederaatio
Palvelusvuodet:  1829–1861 (USA) 1861–1865 (CSA)
Komentajuudet:  Pohjois-Virginian armeija (1861–1865)
Taistelut ja sodat:  Yhdysvaltain-Meksikon sota Harpers Ferryn taistelu Yhdysvaltain sisällissota
Sotilasarvo:  eversti (USA) kenraali (CSA)
 Nimikirjoitus
Robert Edward Lee (19. tammikuuta 1807 Westmorelandin piirikunta, Virginia – 12. lokakuuta 1870 Lexington, Virginia) oli ammattisotilas ja etelävaltioiden menestyksellisin kenraali Yhdysvaltain sisällissodassa. Ennen sisällissotaa Lee saavutti mainetta Yhdysvaltain (Unionin) armeijassa, jossa hän eteni aina everstiluutnantiksi asti. Virginian erottua Unionista Lee kuitenkin päätti liittyä Konfederaation armeijaan, jossa hänet ylennettiin pian kenraaliksi. Lee toimi aluksi Jefferson Davisin neuvonantajana, mutta otti kesällä 1862 Pohjois-Virginian armeijan komennukseensa. Armeija saavutti merkittäviä voittoja aina Gettysburgin taisteluun asti, jossa Lee menetti tuhansia miehiä.
Talvella 1865 Lee nimitettiin Konfederaation armeijan ylipäälliköksi, mutta hän ei pystynyt enää lyömään syvälle etelään edenneitä Unionin joukkoja. Lee antautui 9. huhtikuuta 1865 Virginiassa Unionin kenraali Ulysses S. Grantin joukoille lopettaen näin sisällissodan. Sisällissodan jälkeen Lee nimitettiin Lexingtonissa, Virginiassa sijainneen Washington Collegen presidentiksi. Hän kuoli Lexingtonissa sydäntautiin vuonna 1870.
Elämä > Nuoruus

Robert Edward Lee syntyi 19. tammikuuta 1807 Westmorelandin piirikunnassa, Virginiassa. Hän oli isänsä, vapaussodan aikaisen sotasankari Henry ”Light-Horse Harry” Lee III:n, viides poika. Vuonna 1825 Robert E. Lee hyväksyttiin West Pointin sotilasakatemiaan, josta hän valmistui neljä vuotta myöhemmin. Valmistumisensa jälkeen hän palveli kapteenina Corps of Engineersissä kenraali Winfield Scottin alaisuudessa. Lee osallistui yksikössä ollessaan Meksikon–Yhdysvaltain sotaan, jonka aikana käytyjen Veracruzin, Churubuscon ja Chapultepecin taistelujen ansiosta hän nousi arvostetuksi sotilaaksi: kenraali Scott kuvailikin häntä parhaaksi koskaan näkemäkseen sotilaaksi. Lee haavoittui sodan aikana lievästi, mutta yleni tästä huolimatta aina everstiksi asti.
Vuonna 1852 Lee nimitettiin West Pointin ylitarkastajaksi. Kolme vuotta myöhemmin hänet nimitettiin, osittain silloisen sotaministeri Jefferson Davisin myötävaikutuksella, Länsi-Texasissa toimineeseen 2. ratsuväkirykmenttiin everstiluutnantiksi.
Elämä > Sisällissodan jälkeen

Sisällissodan päätyttyä Lee nimitettiin Virginian Lexingtonissa sijainneen Washington Collegen (nykyinen Washington and Lee University) presidentiksi. Lee haki sodan päätyttyä uudelleen Yhdysvaltain kansalaisuutta, mutta hakemuksen hetkellisen katoamisen takia se hyväksyttiin postuumisti vasta vuonna 1970. Lee kuoli sydäntautiin Lexingtonissa 12. lokakuuta 1870. Hänet on haudattu Lee Chapel -nimiseen kappeliin Washington and Lee Universityn kampukselle.
Yksityiselämä

Robert E. Lee meni naimisiin Mary Anna Randolph Custisin kanssa 30. kesäkuuta 1831. Custis ja Lee olivat tutustuneet toisiinsa lapsina ja olivat jo silloin hyvin läheiset toisilleen. Pari sai yhteensä seitsemän lasta, kolme poikaa ja neljä tyttöä. He asuivat aina Leen eroilmoitukseen Unionin armeijasta asti Arlington House -nimisellä plantaasilla Washingtonissa. Sisällissodan sytyttyä kaikki kolme poikaa, Robert E. Lee, Jr., George Washington Custis Lee (Custis Lee) ja William Henry Fitzhugh Lee (Rooney Lee), palvelivat Konfederaation armeijassa. Robert Leen liityttyä Konfederaation armeijaan Mary Lee asui lapsiensa kanssa useilla eri maatiloilla ympäri Konfederaatiota ennen asettumistaan maatilalle lähellä Richmondia. Sisällissodan päätyttyä koko perhe muutti Lexingtoniin, jossa Lee työskenteli yliopiston presidenttinä.
Perintö

Lee on yhä merkittävä, joskin kiistelty ja pulmallinen, henkilö Yhdysvaltain historiassa. Leen kotiosavaltiossa Virginiassa häntä pidetään yhä eri ihmisten parissa joko kansallissankarina tai maanpetturina. Tästä huolimatta hänen mukaansa on nimetty useita moottoriteitä, siltoja ja kouluja. Vaikka valtaosa Leen mukaan nimetyistä paikoista ja patsaista sijaitsee vanhan Konfederaation alueella, Leellä on oma patsas muun muassa Pennsylvaniassa. Lisäksi Leen mukaan on nimetty  Yhdysvaltain armeijan sukellusvene, USS Robert E. Lee, ja toisessa maailmansodassa käytetty panssarivaunu M3 Lee, tosin jälkimmäinen on brittien nimeämä.
Aiheesta muualla

Kuvia tai muita tiedostoja aiheesta Robert E. Lee Wikimedia Commonsissa
Sitaatteja aiheesta Robert E. Lee Wikisitaateissa
Sisällissodan käännekohtana pidetyssä Gettysburgin taistelussa Lee koki raskaita tappioita Unionin joukkoja vastaan.
Lee meni vuonna 1831 naimisiin Mary Anna Randolph Custisin kanssa. Vuodelta 1845 peräisin olevassa kuvassa Custis Lee yhdessä poikansa Robert E. Lee, Juniorin kanssa
SIG SG 550

| SG 550 |
| --- | --- |

Tyyppi:  rynnäkkökivääri
Valmistaja:  Sig Sauer
Valmistusmaa:   Sveitsi
Valmistusvuodet:  1986–
Palvelusvuodet:  1990–
Tekniset tiedot
Kaliiperi(t):  5,56×45 mm NATO 7,62×39 mm 7,62×35 mm
Aseen pituus:  1000 mm (tukkia ei taitettu) 772 mm (tukki taitettu)
Piipun pituus:  528 mm
Paino (tyhjänä):  4,1 kg
Lipas:  tanko
Kapasiteetti:  5, 20 tai 30 patruunaa
Ammuksen lähtönopeus:  noin 911 m/s
Tehokas kantama:  100–400 m
Tulinopeus (laukausta/min):  noin 700 lks/min
SG 550 (lyhenne saks. sanasta Sturmgewehr) on Sig Sauerin suunnittelema ja valmistama sveitsiläinen rynnäkkökivääri. Ase otettiin Sveitsin asevoimien palvelusaseeksi vuonna 1990 nimikkeellä Stgw 90.
Aseen yleisin kaliiberi on 5,56×45 mm NATO. Ase on suosittu erityisesti erikoisjoukkojen käytössä.
Aiheesta muualla

Kuvia tai muita tiedostoja aiheesta SIG SG 550 Wikimedia Commonsissa
Savipelto

Savipelto on Iisalmen kaupunginosa, joka sijaitsee Iisalmen keskustasta noin 3 km pohjoiseen. Savipellolla asuu noin 1 500 asukasta.[lähde? ]
Palveluita

Prisma, apteekki, parturi-kampaamo, Prisman bensa-asema, Sähkötoimisto Murtola, huonekalukauppaketju Sotka, Savipellon kioski, päiväkoti ja koirapuisto.[lähde? ]
Yhteydet

Savipellolta on hyvät linja-autoyhteydet, sillä paikallisliikenteen lisäksi Savipellon kautta kulkee arkipäivisin kymmeniä linja-autovuoroja.
SIKART

SIKART on Sveitsin taidetutkimuksen instituutin (SIK-ISEA) ylläpitämä verkkosanasto, jonka asiasanat liittyvät Sveitsin ja Liechtensteinin taidehistoriaan ja nykytaiteeseen. Sanastoa ylläpitää taiteen tutkijoista koostuva ryhmä ja sitä päivitetään jatkuvasti Sveitsin taidearkiston ja muiden lähteiden pohjalta.
Aiheesta muualla

SIKART
Saarinen (Ähtäri)

| Saarinen |
| --- | --- |
 Saarinen elokuussa 2022.
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°37′27″N, 24°17′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Tulopuro:  suopuro Pyhikistä 
Laskupuro:  Lähtevänpuro Pemuun 
Järvinumero:  35.472.1.013
Mittaustietoja
Pinnankorkeus:  170,6 m  
Pituus:  1,5 km  
Leveys:  700 m  
Rantaviiva:  6,277 km  
Pinta-ala:  60,97 ha  
Tilavuus:  0,00122917 km³ 
Keskisyvyys:  2,02 m  
Suurin syvyys:  6,5 m  
Saaria:  6 
:  Isotsaaret
 fiSaarinen 
Saarinen on Etelä-Pohjanmaalla Ähtärissä Korsukylän lähellä sijaitseva järvi.
Maantietoa

Saarisen pinta-ala on 61 hehtaaria, se on 1,5 kilometriä pitkä ja 700 metriä leveä. Järvessä on paljon lahtia, joista huomattavin on järven eteläosan muodostava yli 300 metriä pitkä Pitkälahti.
Järvessä on kartan mukaan kuusi saarta. Niistä suurimmat ovat vierekkäin sijaitsevat Isotsaaret, jotka ovat kumpikin yli 100 metriä pitkiä ja 50 metriä leveitä. Muut saaret ovat nimettömiä ja alle 40 metrin pituisia.
Saarinen on luodattu ja siitä on julkaistu syvyyskartat. Järven tilavuudeksi on määritelty 1,2 miljoonaa kuutiometriä. Sen keskisyvyys on 2,0 metriä ja se on Isojensaarten pohjoispuolella enintään 1,5 metriä syvä. Järven syvimmässä kohdassa syvyys on 6,5 metriä ja toiseksi syvin kohta on 5,8 metriä Pitkälahden suulla.
Järven rantaviivan pituus on 6,3 kilometriä ja sen rannat ovat pääasiassa metsämaata. Rannoilla on runsaasti asuinrakennuksia ja asutus on jakautunut melko tasaisesti järven ympärille. Yhdystie 7091 ohittaa Saarisen noin 1,1 kilometrin etäisyydeltä.
Virkistyskäyttö

Järven vierestä ja osittain ylikin kulkee Arpaisten ulkoilu- ja vaellusreitti, joka ulottuu Ähtärin eläinpuistosta Soinin keskustaan asti. Reittipolun varrella sijaitsee Saarisen laavu.
Vesistösuhteet

Saarinen sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Niemisveden alueeseen (35.472) se kuuluu. Järven vedenpinnan korkeus on 170,6 metriä mpy.
Saarinen saa pääosan vedestänsä Pyhikistä virtaavasta suopurosta, joka laskee järven pohjoisimpaan osaan. Järven kaakkoisosasta saa alkunsa Lähtevänpuro, joka laskee Niemisveden alueen pääjärveen Niemisvesi-Pemuun.
Aiheesta muualla

Kuvia tai muita tiedostoja aiheesta Saarinen Wikimedia Commonsissa
Ähtärin järvet
Ähtärinjärvi
• Niemisvesi-Pemu
• Hankavesi-Välivesi
• Peränne
• Liesjärvi
Kivijärvi
• Ouluvesi
• Jauhojärvi
• Iso Haapajärvi
• Valkeinen
• Vähä Haapajärvi
• Iso Vehkajärvi
• Kortteinen
• Hautojärvi
Voilampi
• Hirvijärvi
• Pusaanjärvi
• Alainen-Tuhkio
• Huikurinlampi
• Renkainen
• Saarinen
• Arpainen
• Kolunjärvi
• Niemijärvi
• Soukanjärvi
• Vehunjärvi
Vähä Liesjärvi
• Iso-Manalainen
• Pyhikki
• Iso Koirajärvi
• Yläinen-Sappio
• Karvalampi
• Alainen-Sappio
• Lylylampi
• Keskinen
• Saarijärvi
• Iso Niemolampi
• Aitojärvi
• Keskinen-Tuhkio
• Yläinen-Tuhkio
• Savilampi
• Haapolampi
• Likolampi
• Hiironen
• Keskinen-Sappio
• Vihtalampi
• Iso-Nuoramo
• Mantilanjärvi
• Pöyhösenlampi
• Kalliolampi
• Tyystänjärvi
• Palolampi
Kuorelampi
• Polvilampi
• Matolampi
• Särkijärvi
• Ahvenlampi
• Kapealampi
• Saarilampi
• Heikinlampi
• Lintulampi
• Rajalampi
• Heinä-Arpainen
• Yläinen Heikinlampi
• Pitkäjärvi
• Ohenlampi
• Heinälammi
• Riutto
• Suoverlampi
• Mustalampi
• Paloharjunlampi
• Suolampi
• Kaamatti
• Onkilampi
• Sysilampi
• Kuolemainen
• Kalliolampi
• Mekkolampi
• Hämeenlampi
Niinilampi
• Likolampi
• Iso Itälampi
• Suolampi
• Perilampi
• Pieni Koirajärvi
• Hirvilampi
• Hirvilampi
• Mustalampi
• Iso Perimmäinen
• Levä
• Haukilampi
• Ohralampi
• Kumpulampi
• Heinälampi
• Pieni-Manalainen
• Ahvenlampi
• Pieni Lintulampi
• Hangonlampi
• Rautolampi
• Rautionlampi
• Korteslampi
• Iso Säynäslammi
• Sirkuslampi
• Suolampi
• Kapealampi
• Niittylampi
• Kylkiäinen
• Ahvenlampi
• Sammakkolampi
• Valkealampi
• Housulammi
• Kaakkolampi
• Kalliolampi
• Pökkölänlampi
• Iso Hoikkalampi
• Keskimmäinen-Nuoramo
• Kotalampi
• Pieni Itälampi
• Pieni Palolampi
• Paskolampi
• Haukilampi
• Haukilampi
• Haukilampi
• Hanhilampi
• Kaakkolampi
• Kissalampi
• Koivulampi
Suolilampi
• Huippalampi
• Jutulampi
• Peuralampi
• Lepikkolampi
• Kaakkolampi
• Pöntislampi
• Pumppulampi
• Likolampi
• Valkealampi
• Lehtilampi
• Iso Helvelampi
• Vasamanlampi
• Sepänlampi
• Saralammi
• Luodeslampi
• Rumpulampi
• Torakkalampi
• Onkilampi
• Saralammi
• Pieni-Perimmäinen
• Paskolampi
• Likolampi
• Pahkalampi
• Rasinlampi
• Rajalampi
• Iso Haapalampi
• Pylkäslampi
• Heinälampi
• Niinilampi
• Pihtisulku
• Murtolampi
• Perunalampi
• Kuolemainen
• Heinälammi
• Suolikot
• Pieni-Särkijärvi
• Pykälikönlampi
• Kilpilampi
• Housulammi
• Kaakkolampi
(35.4)
Saarisen laavu
Seitsemän surman siunausliitto

| Seitsemän surman siunausliitto Rytmihäiriö |
| --- | --- | --- |

Studioalbumin tiedot
 Äänitetty : elokuu 2006
 Studio : Jive Studio
 Julkaistu: 18. lokakuuta 2006
 Tuottaja(t): Jukka Varmo
 Tyylilaji: surmacore, thrash metal, crossover thrash
 Kesto: 28.47
 Levy-yhtiö: Sakara Records
Listasijoitukset
  Suomen virallinen lista: 36.
Rytmihäiriön muut julkaisut
| Saatana on herra 2005 | Seitsemän surman siunausliitto 2006 | Sarvet, sorkat, salatieteet 2008 |
Seitsemän surman siunausliitto on hardcore punk -yhtye Rytmihäiriön kolmas studioalbumi, joka julkaistiin 18. lokakuuta 2006. Se on yhtyeen ensimmäinen levy-yhtiö Sakara Recordsin julkaisema albumi sekä yhtyeen ensimmäinen selkeitä thrash metal -elementtejä sisältävä albumi. Albumin on äänittänyt ja tuottanut Jukka Varmo, ja sen kansikuvan on toteuttanut laulaja Unto Helo.
Albumi on yhtyeen ensimmäinen Suomen virallisen albumilistan 50:n myydyimmän albumin joukkoon noussut albumi, jolloin se debytoi listan sijalla 36.
Vastaanotto

| 0 | 1 | 2 |
| --- | --- | --- |
Desibeli : 
Imperiumi : 
Soundi : 

Albumi sai hyvän vastaanoton. Soundin Antti Luukkanen antoi albumille neljä tähteä viidestä. Hän sanoi olleensa skeptinen yhtyeen sanoituksien saman kaavan toistamisesta, mutta piti albumia edeltäjänsä tapaan onnistuneena kokonaisuutena. Niin ikään Desibelin Mikko Heimola antoi albumille neljä tähteä, ja kehui sitä ”hirtehisen hauskaksi" ja kuuntelua kestäväksi teokseksi. Myös Imperiumin Tero Lassila piti albumia niin soitannollisesti kuin laulunkin osalta tiiviinä pakettina johon ei ehdi kyllästyä, vaikka antoikin kritiikkiä kaavamaisuudesta ja itsensä toistamisesta.
Kappaleet

Kaikki kappaleet säveltänyt ja sanoittanut Rytmihäiriö.
Totalitääriseen juoppohulluuteen – 2.23
Pakko tappaa ihminen – 2.38
Spurgugrammi – 3.01
Seppo (nimi muutettu) – 1.33
Pyörillä kulkeva kuoleman enkeli – 2.28
Seitsemän surman siunausliitto – 2.22
Harvoin ihmistä tapetaan näin hartaissa merkeissä – 3.11
Kun hätävarjelu lakkaa – 2.28
Tehty mikä tehty – 2.39
Sarvet – 0.10
Kohta joku kuolee – 3.22
Viipyilevät katseet – 2.30
Kokoonpano

Unto Helo – laulu
Janne Perttilä – kitarat
Antti Kiiski – basso
Otto Luotonen – rummut
Kokoonpano > Vierailevat muusikot

Ville Sorvali – introhuuto ("Pyörillä kulkeva kuoleman enkeli")
Alexi Laiho – soolokitarat ja laulu ("Pyörillä kulkeva kuoleman enkeli")
Jukka Varmo – bassotuplaus ("Kun hätävarjelu lakkaa")
Mitja Harvilahti – soolokitarat ("Kun hätävarjelu lakkaa"), julistus ("Kun hätävarjelu lakkaa" ja "Kohta joku kuolee")
Henri Sorvali – pajupilli ("Tehty mikä tehty")
Ven Girmuth – taustalaulu ("Kohta joku kuolee")
Greaser, ven Girmuth, Une, Mitja, Ville – ”Sahaajankadun mieskuoro”
Kokoonpano > Tuotanto

Jukka Varmo – tuottaja, äänittäjä
Miitri Aaltonen – miksaaja (Music-Bros, elokuu 2006)
Mika Jussila – masteroija (Finnvox, syyskuu 2006)
Mitja Harvilahti – yhtyekuvat
Une – kansikuva
Aiheesta muualla

Seitsemän surman siunausliitto Discogsissa. (englanniksi)
Albumi Seitsemän surman siunausliitto Encyclopaedia Metallum -sivustolla (englanniksi)
Rytmihäiriön viralliset sivut
Sakara Recordsin viralliset sivut
Rytmihäiriö
| --- | --- |
Studioalbumit:   Surman siipien havinaa  Saatana on herra  Seitsemän surman siunausliitto  Sarvet, sorkat, salatieteet  Surmantuoja  Todellisuuden mestari  Gambinapsykoosi  Surmacore 
EP:t:   Surmatyö  Ihmisiä kuolee!  Surmaa kännissä 
Kokoelmat:   Möfaa puujumalille  Surman vuodet – The Homicide Years 
Splitit:   Rytmihäiriö / Amen  Chaosbreed / Rytmihäiriö 
DVD:t:  Sakara Tour 2006
Kappaleet:  Luettelo Rytmihäiriön kappaleista
Senden (Westfalen)

| Senden (Westfalen) |
| --- | --- |

 fiSenden 
 51°51′25″N, 7°28′59″E 
Valtio:  Saksa
Osavaltio:  Nordrhein-Westfalen
Piirikunta:  Coesfeld
Kokonaispinta-ala:  109,45 km2
Väkiluku 2022:  20 895 
 www.senden-westfalen.de 
Sendenin sijainti Coesfeldin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Senden on kunta Nordrhein-Westfalenin osavaltiossa Saksassa. Münsterlandin länsiosassa sijaitseva Senden sai nykyisen muotonsa vuonna 1975.
Maantiede

Senden sijaitsee osavaltionsa pohjoisosassa Münsterin lounaispuolella. Etäisyys Münsterin keskustasta on noin 15 kilometriä lounaaseen. Kunnan halki virtaa Stever, joka on Lippen 58-kilometrinen sivujoki. Sendenin osa-alueet ovat Bösensell, Ottmarsbocholt ja Venne. Ne olivat aiemmin itsenäisiä maalaiskuntia.
Historia

Nykyinen Senden muodostettiin 1975, kun maalaiskunnat Bösensell, Ottmarsbocholt, Venne ja Senden liitettiin toisiinsa. Varhaisin asiakirjamaininta Sendenistä on noin vuodelta 890 eräässä Werdenin luostarin asiakirjassa. Ottmarsbocholtista ensimmäinen maininta on vuosilta 950–975.
Sendenin historiallista arkkitehtuuria edustaa muun muassa linna Schloss Senden. Linna sijaitsee kantakaupungin lounaisosassa.
Talous ja liikenne

Sendenin elinkeinoja ovat esimerkiksi vähittäiskauppa, hyötyajoneuvot, logistiikka, koneenrakennus sekä puun, metallin ja muovin jalostus. Bösensellissä on rautatieasema (Haltestelle Bösensell Bahnhof), joka sijaitsee rataosuudella Wanne-Eickel–Hampuri. Bösensellin eteläpuolitse Sendenin hallinnollisen alueen halki kulkee moottoritie BAB 43, josta on liittymä Sendenin katuverkkoon. Moottoritie BAB 1 kulkee Sendenin itäpuolitse.
Aiheesta muualla

Senden, Nordrhein-Westfalen, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Senden (Westfalen)
Käännös suomeksi
Saarijärvi (Ruovesi, Murole)

| Saarijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  61°48′20″N, 24°04′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Paloveden alue (35.32)
Laskuoja:  oja Roominojaan 
Järvinumero:  35.329.1.015
Mittaustietoja
Pinnankorkeus:  169,2 m  
Rantaviiva:  4,087 km  
Pinta-ala:  26,541 ha  
Saaria:  3 
 fiSaarijärvi 
Saarijärvi  on Pirkanmaalla Ruovedellä Murolen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 27 hehtaaria ja se on 900 metriä pitkä ja 650 metriä leveä. Järvi sijaitsee Siikanevan lounaispuolella sijaitsevalla mäkisellä ja järvisellä ylängöllä ja siinä on mäkien vuoksi paljon niemiä ja lahtia. Järvellä on kartan mukaan kolme saarta. Sen rantaviivan pituus on 4,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Paloveden alueella (35.32), jonka Rikalanjärven–Jouttenuksen valuma-alueeseen (35.329) se kuuluu. Järven vedenpinnan korkeus on 169,2 metriä mpy.
Salaheddine Bassir

| 0 | 1 | 2 |
| --- | --- | --- |

Henkilötiedot
Syntymäaika: 5. syyskuuta 1972 (ikä 52)
Syntymäpaikka: Casablanca, Marokko
Pelipaikka: hyökkääjä
Pituus: 172 senttimetriä
Seurat
| Vuodet | Seura | O (M) |
| 1990–1995 1995–1997 1997–2001 2001–2002 2002–2003 2003–2004 |  Raja Casablanca  Al-Hilal  Deportivo  Lille  Aris FC  Raja Casablanca |  51 (18) 35 (5) 22 (0) 12 (1) |
Maajoukkue
| 1994–2002 |  Marokko | 54 (27) |
 Seurajoukkueuran tilastot kattavat vain kansalliset sarjat.
Salaheddine Bassir (arab. صلاح الدين بصير‎, s. 5. syyskuuta 1972 Casablanca, Marokko) on marokkolainen entinen jalkapalloilija. Hyökkääjänä pelannut Bassir aloitti uransa kotimaassaan Marokossa, jossa hän edusti viisi kautta Raja Casablancaa. Sittemmin hän pelasi Al-Hilalissa kaksi kautta ennen siirtymistään Eurooppaan vuonna 1997. Bassir edusti neljä kautta Deportivo de La Coruñaa, jossa hän voitti Espanjan mestaruuden ja Espanjan supercupin vuonna 2000. Espanjassa vietetyn uran jälkeen Bassir pelasi vuoden Ranskassa Lillen riveissä, sekä vuoden Kreikassa Arisin riveissä. Hän päätti uransa kauteen 2003–2004 Raja Casablancassa.
Bassir pelasi myös Marokon maajoukkueessaa vuosina 1994–2002. Tuona aikana hänesti tuli kaikkien aikojen toiseksi paras maalintekijä heti Ahmed Farasin jälkeen. Bassir edusti Marokkoa vuoden 1998 MM-kisoissa, jossa hän teki kaksi maalia. Lisäksi Bassir pelasi myös vuosien 1998, 2000 ja 2002 Afrikan-mestaruuskisoissa.
Shompenit

| Shompenit |
| --- | --- |

Väkiluku:  398  (vuoden 2001 väestönlaskenta)
Asuinalueet:  Great Nicobar, Nikobaarit
Kielet:  shompen
Uskonnot:  ?
Shompenit ovat Nikobaareilla Great Nicobarin saaren eteläkärjessä asuva alkuperäiskansa. Yhdessä neljän muun heimon kanssa shompenit ovat saaneet "Primitive Tribal Group (PTG)" -luokituksen (primitiivinen heimoryhmä). Toisin kuin muut Andamaanien ja Nikobaarien alkuperäisheimot shompenit eivät ole negritoja vaan mongolidejä. Vuoden 2001 väestönlaskennassa shompenien lukumääräksi saatiin 398.
Shompenit ovat ainakin kahden tutkimuksen mukaan itsenäisiä Kaakkois-Aasian mesoliittisen kauden metsästäjä-keräilijöiden jälkeläisiä. Shompenit puhuvat ainakin kahta luultavasti isolaattikieltä, jotka ilmeisesti eivät ole sukua nikobaarikielille eivätkä ehkä edes toisilleen.
Shompenit elättävät itsensä metsästäjä-keräilijöinä kuten jarawat, mutta kasvattavat myös erilaisia kasveja kuten kairapalmuja, sitruunoita ja taaroja. Shompenit yhdessä saaren pohjoisosaa asuttaneiden nikobaarien kanssa elivät omaa elämäänsä eristyksissä muusta maailmasta aina 1960-luvun lopulle asti, jolloin sadat mantereelta muuttaneet uudisasukkaat alkoivat asuttaa saaren kaakkoisosaa. Lisää vahinkoa aiheutti saaren itä-länsi-suunnassa rakennettu tie (43 km), joka kulki halki shompenien asuinalueen. Tämä tehtiin huolimatta siitä, että alue oli ollut suojeltuna heimoreservaattina jo vuodesta 1956.
26. joulukuuta 2004 tsunami tappoi yhdeksän shompen-heimon jäsentä.
Aiheesta muualla

Kuvagalleria shompeneista (Arkistoitu – Internet Archive)
Saarijärvi (Soini)

| Saarijärvi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini
Koordinaatit:  62°54′04″N, 24°18′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskupuro:  Saaripuro Hankajärveen 
Järvinumero:  14.674.1.017
Mittaustietoja
Pinnankorkeus:  185,2 m  
Pituus:  830 m  
Leveys:  540 m  
Rantaviiva:  2,853 km  
Pinta-ala:  21,797 ha  
Saaria:  2 
 fiSaarijärvi 
Saarijärvi  on Etelä-Pohjanmaalla Soinissa  Huosianmäen lähellä sijaitseva järvi.
Maantietoa

Järvi on 830 metriä pitkä, 540 metriä leveä, ja sen pinta-ala on 22 hehtaaria. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Sen rantaviivan pituus on 2,9 kilometriä.